АҞӘА, ԥхынгәы 1 – Sputnik, Саид Барганџьиа. Аԥхын раԥхьатәи амзазы Рицатәи ареликттә милаҭтә ҳәырԥсарра 28 миллион рҟынӡа ахашәала аиуит лҳәеит адиректор Рита Лолуа.
Рицатәи аҳәырԥсарра аусзуҩцәа ишаарыцҳауа ала, рашәара 1 инаркны 30-нӡа иҭиин 80 нызқь адуцәа рзи 6 нызқь ахәыҷқәа рзи абилеҭқәа. Урҭ рыхәԥса иартәеит 28 миллион мааҭ. Иарҳаз ахашәала ҵыԥх аасҭа ԥшьынтәны еиҳахеит.
Риита Лолуа лажәақәа рыла ахылаԥшра-аушьҭырҭатә пункт аӡәгьы даҩымсит, уиоуп асеиԥш иҟоу аҟазшьарбақәагьы залыршахаз. Лара иара убасгьы иазгәалҭеит аҳәырԥсарра иахьаҵанакуа аҵакырадгьыл аҟны акоммуналтә маҵзурақәа русура бзианы ишеиҿкаау.
"Ҩба-ҩба сааҭ рыла ирыԥсахуеит агәамсам зҭоу абакқәа. Ҳәарада ауаа рыцрыҵ рацәоуп аха ԥаҭлыкак, бӷьыцк џьара икажьны иубом", — лҳәеит лара.
Ҵыԥх, рашәарамза 1 инаркны 30 рҟынӡа аҳәырԥсарра иҟанаҵаз ахашәала иартәеит аа-миллион мааҭк. Иҭиин 24000 билеҭ.